kardosdrur/scandi-wiki huggingface dataset:
Veksøhjelmene

Veksøhjelmene er to hjelme fremstillet af bronze, som er fundet i sommeren 1942 i Brøns Mose nær Veksø i Hovedstadsregionen. Rettere sagt var de delt i mange dele, så ingen skulle blive fristet til at stjæle dem, efter de var ofret. Det er lykkedes restauratorer fra Nationalmuseet at samle delene til de to smukke hjelme. Hver hjelm bærer lange snoede horn. Typen er fra bronzealderen og ikke fra vikingetiden. Den ses på mange helleristninger fra bronzealderen, hvor mænd bærer hjelme med horn. Det var også almindeligt i det sydlige Europa, og hjelmene er nok fremstillet der, selv om der ikke er fundet lignende hjelme der. Veksøhjelmene kan være årsag til, at turister har fået det fejlagtige indtryk, at vikinger bar hjelme med horn.

Hjelmene er dateret 800-1000 år f.Kr. i yngre bronzealder. Det vil sige, at de er 3000 år gamle. Hver hjelm blev fremstillet i to dele, som blev sat sammen med nitter. Sædvanligvis var tidens krigshjelme forsynet med næsebeskyttere, og da det ikke er tilfældet med Veksøhjelmene, blev hjelmene sikkert ikke benyttet til krigsførelse. De var snarere kulthjelme. For at behage guderne, blev de splittede lagt ud på en træplade i Brøns Mose. I dag er hjelmene udstillet på Nationalmuseet.

Galleri

Se også 
 Solvognen
 Guldhornene
 Gundestrupkarret
 Lur
 Hornhjelm

Eksterne henvisninger 

 Nationalmuseet: Hjelme fra Veksø., Pressefotos Nationalmuseet generelt 

Nordiske oldsager fra Bronzealderen
Dansk kultur
Kunsthistorie
Kunst fra Danmark
Hjelmene
Genstande i Nationalmuseet
Arkæologiske fund fra Danmark
Rosenkrantztårnet

Rosenkrantztårnet er et tårn i Bergen, Norge. Det er en del af fæstningsanlægget Bergenhus.

Tårnet er opkaldt efter Erik Ottesen Rosenkrantz, som var lensherre på Bergenhus i årene 1559-68. Han foranledigede omfattende byggearbejder på tårnet. 

Tårnets historie er imidlertid ældre, idet to ældre anlæg er indbygget i tårnet. Det ældste er kong Magnus Lagabøters kastel, som er en mindre fæstning fra omkring 1270. Det andet anlæg er Jørgen Hanssøns værk fra omkring 1520. Dette har ført til, at tårnet har forskudte etager. Med sin strategiske placering i sydfløjen har tårnet været en hjørnesten i borgsystemet på Bergenhus.

Eksterne henvisninger 

 
 Kulturnett, informasjon om Rosenkranztårnet 
 Bergenskartet.no: Artikkel om fangehullet i Rosenkranztårnet

Slægten Rosenkrantz
Tårne i Norge
Bygninger, konstruktioner og anlæg i Bergen
Seværdigheder i Norge
Frank Grevil

Frank Søholm Grevil (født 16. november 1960) er uddannet civilingeniør med speciale i kemi, HD med speciale i regnskabsvæsen samt sprogofficer fra Forsvarsakademiet med speciale i russisk.

Han var analytiker i Forsvarets Efterretningstjeneste (FE), hvor han som whistleblower den 22. februar 2004 lækkede en række hemmeligstemplede Irak-vurderinger til pressen. Papirerne viste angiveligt, at FE var væsentlig mere forsigtig i sin vurdering af Iraks masseødelæggelsesvåben, end den danske regering tog FE til indtægt for.

Frank Grevil havde sagt sin stilling op inden han blev opdaget, men blev efterfølgende bortvist i opsigelsesperioden.
Den 23. september 2005 blev Frank Grevil idømt fire måneders ubetinget fængsel for sin videregivelse af papirerne til Berlingske Tidende. Afsoningen i Horserødlejren indledtes den 23. juni 2008.

Journalisterne Jesper Larsen og Michael Bjerre, som modtog og videregav oplysningerne til offentligheden, samt ansvarshavende redaktør Niels Lunde, blev til gengæld frikendt ved Københavns Byret den 4. december 2006.

I de rapporter som Frank Grevil videregav til journalisterne stod der, at der ikke forelå sikre oplysninger om, at Irak havde operative masseødelæggelsesvåben.
Afgørende for den danske regerings beslutning om at tilslutte sig den krigsførende koalition mod Irak var Iraks manglende overholdelse af FN's pålæg om destruktion af masseødelæggelsesvåben samt manglende FN-inspektioner. Spørgsmålet om eksistensen af masseødelæggelsesvåben spillede en sekundær rolle. De lækkede rapporter gav derfor anledning til en betydelig debat.

Journalist Charlotte Aagaards bog I nationens tjeneste. Frank Grevil, majoren der fik nok, der er udgivet på Informations Forlag i 2005, tegner et portræt af den tidligere efterretningsmand og whistleblower og giver angiveligt et detaljeret indblik i den rolle, som Danmark og Forsvarets Efterretningstjeneste, FE, spillede i forbindelse med Irakkrigen.

I december 2010 var Grevil medunderskriver på en international støtteerklæring for WikiLeaks.
På listen var blandt andet Daniel Ellsberg og Colleen Rowley.

Eksterne referencer 

Officerer fra Danmark
Danskere i 2000-tallet
Whistleblowere
Christoffer Rosenkrantz

Christoffer Rosenkrantz er navnet på flere personer:

 Christoffer Bendixen Rosenkrantz (død 1610) til Høgsbro, Kogsbøl og Hundsbæk – dansk bedrager
 Christoffer Eilersen Rosenkrantz (død 1565) til Lynderupgaard – dansk lensmand

Christoffer
Frederik Rosenkrantz

Frederik Rosenkrantz er navnet på flere personer:

 Frederik Rosenkrantz (f. 1571) (1571-1602) til Rosenvold og Stjernholm – dansk lensmand
 Frederik Christian Rosenkrantz (1724-1802) – dansk gehejmestatsminister
 Frederik Rosenkrantz (officer) (1822-1905) – dansk officer
Blut und Ehre

Blod og ære er et centralt begreb i den nationalsocialistiske ideologi. I den nationalsocialistiske ungdomsorganisation Hitlerjugend kom det til udstrakt anvendelse i årene fra 1926 til 1945. Det var motto og hilsen og ordene var præget på sangbøger og faner.

Alfred Rosenberg skrev en bog med titlen "Blut und Ehre". Ligeledes stod begreberne centralt i raceloven fra Nürnberg i 1935. Dens officielle navn var: "Gesetz zum Schutz des deutschen Blutes und der deutschen Ehre". "Lov om beskyttelsen af tysk blod og tysk ære".

Nazisme
Synnøve Søe

Synnøve Søe (født 3. april 1962 i Herlev, død 15. januar 2018 i Aarhus) var en dansk journalist og forfatter. 

Hun var datter af journalisten og højskolemanden Poul Erik Søe og Gunni Søe, og var halvsøster til bl.a. journalist Jeppe Søe og Anneke Søe. Hun har været vært på TV3 og lavede portrætter for TV 2/Bornholm.

Hun debuterede som forfatter i 1989 med romanen Fars. I 1990 udgav hun bogen "No credit". I 2006 kom romanen "Når den blå hane galer" og i 2007 romanen "Drengen på stigen". "Skrifte", fra 2009, er hendes sidste bog. "Skrifte" svæver i feltet mellem biografi og fiktion. 

Forfatterskabet beskriver medlevende det sårbare barn og den skrøbelige psyke. Hun høstede fine anmeldelser og modtog i 2008 Statens Kunstfonds treårige arbejdslegat. 

Synnøve Søe boede 17 år på Bornholm, i Snogebæk og i Rønne, og arbejdede som forfatter og journalist. I 2014 flyttede hun til Aarhus.

Død 
15. januar 2018 blev Søe fundet død i sit hjem, efter hun havde begået selvmord. Hun blev 55 år gammel. 26. januar blev hun bisat fra kapellet på Rønne Kirkegård. Hendes aske blev efterfølgende strøet over havet.

Bibliografi

Referencer

Eksterne henvisninger 
 

 

Romanforfattere fra Danmark
Journalister fra Danmark
Tv-værter fra Danmark
Personer fra Herlev
Dansksprogede forfattere fra Danmark
Personer der har begået selvmord
Iver Rosenkrantz

Iver Rosenkrantz er navnet på flere personer:

 Iver Nielsen Rosenkrantz (omkring 1364) – dansk rigsråd
 Iver Rosenkrantz (gehejmeråd) (1674-1745) – dansk statsmand
 Iver Rosenkrantz (1740-1815) (1740-1815) – kammerherre, lensbaron og godsejer
 Iver Rosenkrantz-Levetzau (1749-1787) – storgodsejer og embedsmand.
 Iver Holger baron Rosenkrantz (1813-1873) – dansk diplomat
De fire elementer

De fire elementer (element er engelsk og betyder på dansk grundstof) er jord, ild, vand og luft.

Teorien om de fire klassiske elementer kan spores tilbage til den græske filosof Empedokles, omend deres oprindelse sandsynligvis er mytologisk. Empedokles' teori er dannet som et svar til Parmenides, der mente, at alt var dannet af et uomskiftende ene. Ud over de fire elementer var der også fire kræfter, nemlig kærlighed (den samlende kraft) og had, (den splittende kraft) sorg (den klæbende kraft) og glæde (den styrkende kraft) Empedokles forestillede sig de to kræfter som henholdsvis attraktiv og frastødende.
Når der eksisterer fire elementer, kan de udgøre de ting, man kan se, og når de ting, man kan se, opløses, bliver deres elementer til andre stoffer. Teorien blev adopteret af både Platon og Aristoteles, der begge modificerede den. Platon afbillede elementerne ved hjælp af geometriske legemer nemlig de platoniske legemer, og for Aristoteles indgik de i hans fysik. Helt op til 1700-tallet var det forbudt at modsige læren om de fire elementer.

De fire elementers alkymistiske symboler er ild (), jord (), luft () og vand ().

Se også 
 De fem faser
 Bagua - omfatter også de fire elementer

Noter og referencer 

Metafysik
Videnskab i middelalderen
Aristoteles' fysik
Alkymi
Su Nuraxi di Barumini

Su Nuraxi di Barumini er et arkæologisk nuraghkompleks ved den lille by Barumini på det centrale Sardinien. Su Nuraxi di Barumini er opført omkring år 1700 f.Kr. og ligger på et højdedrag lige udenfor byen. Komplekset består af en meget stor, central nuragh omgivet af en mur med syv store tårne. Rundt om ligger en lang række mindre huse. Su Nuraxi di Barùmini er det største nuraghkompleks på Sardinien og blev i 1997 optaget på Unescos liste over verdenskulturarv.

Eksterne henvisninger 

 Photo Gallery Nuraghe Su Nuraxi

Sardinien
Verdensarvsområder i Italien
Appaloosa

Apaloosa er en hesterace, der er kendt for sit leopardprikkede skind. Den stammer fra det vestlige USA og indianerne, der brugt dem som transportdyr, var blandt de første til at avle appaloosaer. I slutningen af 1800-tallet blev bestanden kraftigt reduceret, og kun ganske få hjorde eksisterede i mange årtier. Først i 1938, da man lavede et register over hesteracer, begyndte man igen at avle dyrene og racen er i dag en af de mest populære i USA. I 1975 blev appaloosaen den "officielle hest" for staten Idaho.

Racen har fem forskellige pletmønstre; leopard – hvid med mørke pletter. Snefnug – mørk med hvide plettet. Marmor – mørk ved fødsel, men bliver lysere med alderen, og ende helt hvid bortset fra et par mørke pletter. Dækken – mørk forpart, hvid bagpart med eller uden pletter. Frost – mørk med lyse pletter på lænd og hofte. 
Racen har en kort ryg, ikke megen man og hale. I dag bruges den som ridehest, til parader og i cirkus.

Eksterne henvisninger 

Hesteracer
De Æoliske Øer

De Æoliske øer også kaldet de Lipariske øer (italiensk: Isole Eolie el. Isole Lipari ), er en ø-gruppe af vulkansk oprindelse i det Tyrrenske Hav. Ø-gruppen, der hører under provinsen Messina på Siciliens nordkyst, er opkaldt efter vindenes gud; Aeolus (romersk mytologi). Øerne er en populær turistdestination om sommeren, og tiltrækker op mod 200.000 besøgende om året.

Tilsammen bor der i alt ca. 12.000 indbyggere, på de syv beboede øer, hvoraf hovedparten bor på den største ø Lipari. De andre beboede øer er; Alicudi, Filicudi, Panarea, Salina, Stromboli og Vulcano. Dertil kommer en række mindre ubeboede øer. Øerne har færgeforbindelse til Milazzo på Siciliens nordkyst. Om sommeren er der endvidere forbindelse til Palermo og Napoli.

Geografi 

De Æoliske øer ligger mellem 30 km og 80 km fra Siciliens nordkyst. Lipari er med et areal på 37,5 km2 den største af øerne, efterfulgt af Salina (26,8 km²), Vulcano (21,2 km²), Stromboli (12,6 km²), Filicudi (9,5 km²), Alicudi (5,2 km²) og Panarea (3,4 km²). Ø-gruppens højeste punkt er Monte Fossa delle Felci på Salina, der rejser sig 962 m over havet.

Geologi 

Øernes nuværende udseende er et resultat af vulkansk aktivitet gennem mere end 260.000 år, hvor øerne langsomt er dukket op fra havet. De er en del af en vulkansk ø-bue der strækker sig fra Vesuv på det italienske fastland til Etna på Sicilien. Øerne er dannet i tre faser. I 1. fase dannedes først Filicudi efterfulgt af Panarea, Salina og dele af Lipari og til sidst Alicudi. I 2. fase udbyggedes disse øer. Og i 3. fase dannedes Vulcano og Stromboli. Ø-buer dannes normalt over en subduktionszone, og her er det den Afrikanske Plade der, pga. kontinetalbevægelser, dykker ned under den lille Apuliske/Adriatiske Plade.

Det er kun Stromboli der stadig er en aktiv vulkan (og europas eneste permanent aktive), mens Vulcano er en slumrende vulkan. Derudover findes der fumaroler og varme svovlkilder på Lipari, samt en sovende vulkan der ikke har haft nogle udbrud de sidste 1300 år. 
På alle øerne er der store forekomster af svovl, pimpsten og det yderst finkornede kaolin (porcelænsler).

Klima 
Øerne har subtropisk-/middelhavsklima. Gennemsnitstemperaturen langs kysterne ligger i januar på 13°C, i maj og oktober på 20°C, i juli på 28°C. I bjergene er det ca. 10° køligere. Vandtemperaturen svinger mellem 15° om vinteren til 26° om sommeren. Der falder i gennemsnit 600mm nedbør om året, heraf ⅔ i efterårs- og vintermånederne. Blandt de fremherskende vinde hører den kølige Mistral fra nordvest og den tøre varme Scirocco fra sydøst.

Forvaltning 
De syv øer udgør tilsammen kommunen Lipari, der hører under provinsen Messina.

Verdensarv 
I år 2000 blev øerne optaget på UNESCO's Verdensarvsliste på grund af deres enestående geologiske forhold.

Kilder

Eksterne henvisninger 

UNESCO - World Heritage List  (eng.) Hentet 6. jan. 2013

Verdensarvsområder i Italien
 
Sicilien
Tennessee walking horse

Tennessee walking horse (ofte forkortet TWH) er en hesterace, der er kendt for sine tre specielle gangarter: flatwalk, running walk og rocking-chair canter – alle med samme unikke, bløde bevægelser. Udover disse tre gangarter, undfører racen også en række andre gangarter som fx: pas, tølt, foxtrot og stepping pace - ingen af disse er dog velsete i showringen. Disse gangarter er medfødte, og selv fra føllene lærer at gå, udføres de. I flat- og running walk nikker hesten med hovedet i takt til bevægelsen, og ryg og bagpart er stille. 

Racen er fra USA og findes i alle farver og aftegn, med undtagelse af pearl, muchroom og appaloosa. Hesten bliver hovedsaligt mellem 148-160 cm i stg., men kan varierer fra 145-175 cm. Racen har et roligt og godmodigt temperament, og egner sig til både ride-, køre eller showhest.

Hesteracer
Sympati

Sympati (gr. συμπάθεια sympátheia "sam-følelse") er det at have og vise positive følelser over for et andet menneske og/eller for det, det gør eller står for. Sympati forudsætter grundlæggende evnen til indlevelse (empati). Selv helt små børn viser sympati; de viser medlidenhed, når de hører eller ser andre små børn, der græder: de viser sympati ved at græde og trøste. Det tyder på, at mennesket har et biologisk grundlag for udvikling af empati og sympati.

I David Humes moralfilosofi er sympati betegnelsen for en psykologisk mekanisme, der fremkalder glæde (lyst) eller ubehag hos os, når vi iagttager andres glæde eller ulykke, og derfor får os til at anse de handlinger, som fremkalder glæde hos andre, for moralsk acceptable, og de handlinger, der fremkalder ubehag hos andre, for moralsk forkastelige.

Det modsatte af sympati er antipati.

Følelser
Alicudi

Alicudi er den vestligste ø i øgruppen Æoliske øer, nord for Sicilien. Øen er med et areal på ca. 5 km2 den næstmindste ø i øgruppen, og er den af øerne, der har færrest indbyggere, idet den kun har ca. 100 indbyggere.

Øen er af vulkansk oprindelse, men vulkanen er ikke længere aktiv. Det højeste punkt på øen, den udslukte vulkan Monte Filo dell'Arpa, er 675 meter højt. Der findes ikke veje på øen, idet byen ligger stejlt op ad den gamle vulkankegle. Udenfor byen findes der stier, der gør det muligt at komme rundt på dele af øen og op på Monte Filo dell'Arpa. Der dyrkes kapers og oliven på øen, og om sommeren er der en smule turisme.

Alicudi blev sammen med de øvrige øer i øgruppen Æoliske øer i år 2000 optaget på UNESCOs verdensarvsliste på grund af øernes enestående geologi og natur.

Øer i Italien
De Æoliske Øer
Padovas botaniske have

Padovas botaniske have er verdens ældste, fortsat eksisterende universitets-botaniske have grundlagt i 1545 af Università degli Studi di Padova, der er det tredjeældste universitet i verden, grundlagt i 1222. Haven er åben for besøgende. Året forinden, i 1544, var en tilsvarende botanisk have blevet åbnet ved Pisas universitet. Denne have eksisterer imidlertid ikke længere på sin oprindelige beliggenhed.

Padovas botaniske have blev i 1997 optaget på UNESCOs liste over verdenskulturarv, fordi haven danner grundlag for alle senere botaniske haver; den repræsenterer et af de første videnskabelige forsøg på at forstå sammenhængen mellem natur og kultur, og den har ydet væsentlige bidrag til udviklingen af botanik, medicin, kemi og økologi.

Kultur i Italien
Verdensarvsområder i Italien
Botaniske haver
Padova
Maritimt Center Danmark

Maritimt Center Danmark er en forening som blev stiftet i 1996. Foreningen har til huse i et gammelt bevaringsværdigt pakhus fra slutningen af 1800-tallet, som ligger ved honnørkajen på Svendborg Havn.

Et af foreningens formålsparagraffer er at fremme turismen i foreningens virkeområde, som f.eks at formidle sejlads med de gamle sejlførende træskibe, og tilbyde andre kulturelle aktiviteter som f.eks korte sejlture med gamle sejlskibe i det sydfynske øhav, bådeudstillinger, foredrags- og filmaftner osv. i og omkring  pakhuset ved siden af færgelejet til Ærø.

Foreningen udgiver en gang om året bladet "Maritime Oplevelser", som kan hentes Pakhusets butik i Svendborg og på turistkontorerne over hele landet.

Ekstern henvisning og kilde 
Foreningens hjemmeside

Foreninger fra Danmark
Grounding (film)

Grounding – Die letzten Tage der Swissair er en schweizisk film, som omhandler Schweiz's traditionsrige nationale flyselskab Swissairs sidste dage inden dets flyflåde blev grounded den 2. oktober 2001. Filmen havde præmiere i Schweiz den 19. januar 2006 og over 50.000 biografgængere så filmen den første uge. Til og med midten af juni måned 2006 fik filmen 360.000 biografbesøg, hvilket gør den til en af de mest sete film i Schweiz nogensinde. Filmen var nomineret i kategorien Bedste spillefilm i forbindelse med Schweizer Filmpreis i 2007.

Filmen skildrer historien om Mario A. Cortis skæbne som den sidste administrerende direktør for Swissair såvel som de mange navnløse personer, der mistede deres job og hjem i malstrømmens af Swissairs konkurs, som havde en stor påvirkning på landets økonomi og moral, og hvordan det nationale symbols konkurs kom så vidt.

Ekstern henvisninger 
 www.groundingfilm.ch – Filmens officielle hjemmeside

Referencer 

Film fra Schweiz
Film fra 2006
Film baseret på virkelige begivenheder
Randy Johnson

Randall David Johnson (født 10. september 1963 i Walnut Creek, Californien, USA), med kælenavnet "The Big Unit", er professionel baseballspiller. Han er en venstrehåndet pitcher og spiller i øjeblikket for San Francisco Giants. Han har tidligere i sin karriere spillet for Montreal Expos, Seattle Mariners, Houston Astros, Arizona Diamondbacks samt New York Yankees.

Randy Johnson er siden sin debut den 15. september 1988 for Expos gået fra blot at blive bemærket pga. sin højde (Johnson er 208 cm høj, den højeste spiller i historien på det tidspunkt) til at blive betragtet som en af de mest frygtindgydende venstrehåndede pitchere nogensinde. 

Johnson er en af 4 pitchere med flere end 4000 strikeouts i karrieren (de andre er Nolan Ryan, Roger Clemens og Steve Carlton), og selvom han i øjeblikket har mere end 1000 færre strikeouts end Ryan, så har Johnson faktisk flere strikeouts pr. 9 innings pitched end nogen anden i historien.

Randy Johnson har vundet 5 Cy Young-priser, én med Mariners i 1995 og 4 med Diamondbacks (1999-2002). Det overgås kun af Roger Clemens, som har vundet 7 gange. Johnsons 4 priser i træk er rekord, en som han dog må dele med Greg Maddux.

Derudover har Johnson pitchet 2 no-hitters, den 2. juni 1990 mod Detroit Tigers (6 walks, 8 strikeouts) samt den 18. maj 2004 mod Atlanta Braves (13 strikeouts, perfect game).

Den 8. maj 2001 fik Johnson 20 strikeouts i 9 innings mod Cincinnati Reds, som var en tangering af rekorden, men da kampen blev afgjort i ekstra innings, efter Johnson var blevet taget ud, blev Johnsons præstation ikke anerkendt som rekord. MLB har dog siden ændret mening, og Johnson deler nu officielt rekorden med Roger Clemens og Kerry Wood.

Randy Johnson er gift og har 4 børn med sin hustru samt en datter fra et tidligere forhold.

Eksterne henvisninger 

 Randy Johnsons statistikker på Baseball Reference

Baseballspillere fra USA
Personer fra Californien
Heavier Things

Heavier Things er det andet studiealbum af den amerikanske solist og sangskriver John Mayer. Albummet blev udgivet i 2003 efter hans første studiealbum Room for Squares. Albummet strøg på udgivelsesdagen ind som nummer et på den amerikanske Billboard hitliste. Selve titlen "Heavier Things" er en respons til en særlig kritik til John Mayer's musik. Albummets tredje single, "Daughters", vandt i 2005 Grammy Award for årets sang.

Spor 
Alle sange er skrevet af John Mayer, undtagelser er markeret.

 "Clarity" – 4:32 
 "Bigger Than My Body" – 4:26 
 "Something's Missing" – 5:05 
 "New Deep" – 4:09 
 "Come Back to Bed" – 5:25 
 "Home Life" (David LaBruyere/John Mayer) – 4:13 
 "Split Screen Sadness" – 5:06 
 "Daughters" – 3:59 
 "Only Heart" – 3:50 
 "Wheel" – 5:32

Album fra 2003
John Mayer-album
Tamandua

Træmyresluger eller Tamandua (Tamandua tetradactyla) er en myresluger, der holder til i urskovene i Brasilien og Paraguay. Den tager sig fortrinsvis af termitboerne der findes i træerne hvor den bruger sin lange hale til at holde fast om stammen imens den bearbejder termitboet.
Har en lidt større slægtning, den store myresluger (Myrmecophaga tridactyla), der lever på de åbne pampasområder i Sydamerika.

Referencer

Eksterne henvisninger 

Sydamerikas fauna
Gumlere
Leni

Leni er en italiensk by (og kommune) i regionen Sicilien i Italien, med omkring  indbyggere.

Referencer

Eksterne henvisninger 

Byer på Sicilien
Messina (provins)
Thomas Haden Church

Thomas Haden Church (født Thomas Richard Quesada 17. juni 1961 i Fort Worth, Texas, USA) er en amerikansk skuespiller.

Han blev nomineret til en Oscar for bedste mandlige birolle for sin rolle som «Jackson 'Jack' Lapote» i filmen Sideways. Hans mest aktuele rolle, er i filmen Spider-Man 3, hvor han spiller skurken Sandman.

Filmografi (udvalg)

Eksterne henvisninger 

 

Skuespillere fra Texas
Personer fra El Paso
Steen Rosensparre

Steen Rosensparre er navnet på flere personer:

 Steen Jensen Rosensparre (1523-1565) til Skarholt – dansk rigsråd
 Steen Olufsen Rosensparre (1588-1612) til Skarholt – dansk ryttersoldat, sønnesøn af førstnævnte
Topher Grace

Topher Grace (født Christopher Grace den 19. juli 1978 i New York City, New York, USA) er en amerikansk skuespiller. Han er mest kendt for sin rolle som Eric Forman i komedieserien Dengang i 70'ernes første syv sæsoner. Hans mest aktuelle rolle, er i filmen Spider-Man 3, hvor han spiller Eddie Brock.

Filmografi

Eksterne henvisninger 

 

Skuespillere fra USA
Personer fra New York